钦定古今图书集成/明伦汇编/氏族典/第271卷 > 王庭筠
## 钦定古今图书集成/明伦汇编/氏族典/第271卷 > 王庭筠

按《金史王庭筠传》：“庭筠，字子端，河东人。登大定十六年进士第，调恩州军事判官，临政有声。再调馆陶主
簿。明昌元年，召试馆职中选。御史台言庭筠在馆陶
尝犯赃罪，不当以馆阁处之。遂罢。乃卜居彰德，买田
隆虑，读书黄华山寺，因以自号。三年，诏为应奉翰林
文字，迁翰林修撰。承安元年，坐赵秉文上书事，削一”
官，杖六十，解职。二年，降授郑州防御判官。四年，起为
应奉翰林文字。泰和元年，复为翰林修撰。明年卒。子
曼庆，能诗并书，仕至行省右司郎中。自号“澹游”云。